<classify> Kwa mujibu wa Mwenyekiti wa Kamati ya Maandalizi ya tamasha hilo, Alex Msama, Nkone ni mwimbaji wa kwanza wa Tanzania kukubali kushiriki katika tamasha hilo la Amani linalotarajia kufanyika Oktoba 4, mwaka huu jijini Dar es Salaam na katika mikoa 10 mingine nchini.Upendo Nkone amekubali kushiriki katika tamasha letu hili la kuombea amani wakati wa Uchaguzi Mkuu. Kamati ya Maandalizi inamshukuru sana mwimbaji huyu kwa kuthamini amani ya nchi, alisema Msama.Msama alisema wanaendelea na mchakato wa kuzungumza na waimbaji wengine ili kuwa na idadi kubwa ya waimbaji wa Tanzania sambamba na wengine kutoka nje.Alisema wanajipanga kualika waimbaji kutoka nchi tano za Afrika kwa lengo la kunogesha uzinduzi huo ili ujumbe wa neno la Mungu ufike kwa dhati.Aidha, Msama alisema sambamba na waimbaji kutoka nje ya Tanzania pia wanajipanga kutangaza amani katika mikoa 10 ya Tanzania Bara.Tunaendelea na mikakati ya kufanikisha Tamasha hilo ambalo litakuwa ni la aina yake, hivyo wadau mbalimbali wasubiri tamasha hilo, alisema Msama.Msama alisema tamasha hilo litahudhuriwa na wadau mbalimbali kwa kushirikisha wanasiasa, viongozi wa dini mbalimbali na makundi mengine kama wasanii na wanamichezo.  <topic>: michezo 